Ante Perković
<s>Ante Perković (Zadar, 8. lipnja 1973. – Zagreb, 5. ožujka 2017.), hrvatski muzički kritičar, muzičar, novinar i publicist.</s>

<s>Biografija</s>

<s>Rodio se 8. lipnja 1973. u Zadru, gdje je završio osnovnu školu i gimnaziju.</s><s>Prve tekstove objavio je u Spužvi, gimnazijskom časopisu iznova pokrenutom 1989.</s><s>Novinarsku karijeru započeo je početkom 1990-ih u jednom lokalnom tjedniku.</s><s>God. 1991. upisao je studij novinarstva na Fakultetu političkih nauka u Zagrebu, gdje je 1994. s kolegama pokrenuo studentski magazin Puls.</s><s>Uređujući Puls kao glavni urednik, pisao je i promovirao u njem mnoge nove i mlade bendove od koji su neki, poput Jinxa i Svadbasa, postali uskoro zvijezde.</s><s>Nakon što je 1996. diplomirao, vratio se u Zadar i zaposlio na Radiju 057 na kojem je tokom druge polovice 1990-ih uređivao i vodio Flashback.</s><s>Istovremeno je pisao muzičke kritike i tekstove za časopise Homo volans i Nomad, povremeno i za dnevnik Jutarnji list, a 2001. vodio je na internetskom portalu monitor.hr online dnevnik 365 dana.</s>

<s>Muzičku karijeru započeo je 2002. u grupi Djeca, izdavši s njome kao vokal i gitarist albume Djeca (2002) i Stvari (2004).</s><s>Svoj prvi samostalni album, Svi me vole dok me ne upoznaju, izdao je 2007., a drugi album, Duplo dno: Najveći hitovi, objavio je na vinilu 2009.</s><s>Posljednji album, Prije nego osnujem orkestar, izdao je online 2012.</s>

<s>Uz novinarsku i muzičku karijeru, Perković je aktivno surađivao s Borutom Šeparovićem na predstavama Montažstroja, među ostalim i u A gdje je revolucija, stoko?! (2015), o novom valu i autorskim pravima.</s><s>S grupom glumaca, muzičara, radijskih autora i ton-majstora predvođenih autoricom i dramaturginjom Pavlicom Bajsić Brazzodurro sudjelovao je u izvedbama Hoerspiel: mala igra za slušanje i gledanje (2013), predstave o nastajanju radijske drame.</s>

<s>Na Trećem pogramu Hrvatskog radija radio je na radijskim dokumentarcima i audioradovima te predavao novinarstvo u edukacijskom programu udruge Kurziv.</s>

<s>Kao rock-kritičar, 1997. napisao je Dugi vikend u zemlji čudesa, autoriziranu biografiju Pips, Chips & Videoclipsa, a 2013. izdao je knjigu Rundek, između u kojoj je obradio pjesme Darka Rundeka.</s><s>U knjizi Sedma republika : pop kultura u YU raspadu (2011) izložio je kratku historiografiju jugoslavenske pop kulture, obradivši kulturni prostor, kulturnu suradnju i kulturnu stečevinu (post)jugoslavenskih republika.</s>

<s>Umro je 5. ožujka 2017. u Zagrebu, a pokopan 10. ožujka 2017. u Zadru.</s>

<s>Djela</s>

<s>Diskografija</s>

<s>s grupom Djeca
 Djeca (2002)
 Stvari (2004)
 samostalno
 Svi me vole dok me ne upoznaju (2007)
 Duplo dno: Najveći hitovi (2009)
 Prije nego osnujem orkestar (2012)</s>

<s>Publicistika</s>

<s>Dugi vikend u zemlji čudesa : autorizirana biografija Pips, Chips & Videoclips, Zagreb 1997.
 365, Zagreb 2001.</s><s>Hrvatski Hip hop : rokane rime (s Krunoslavom Jajetićem), Koprivnica 2001.</s><s>Slijepi putnik, Zagreb 2001.</s><s>Volite li Zadar?, Zagreb 2006.</s><s>Sedma republika : pop kultura u YU raspadu, Zagreb, Beograd, 2011.</s><s>Ajme & Majko : Art & Music festival 1993.-2013. (urednik), Pula 2013.</s><s>Rundek, između : knjiga o pjesmama, Zagreb 2013.</s><s>Rundek, između : knjiga o pesmama, Beograd 2016.</s>

<s>Izvori</s>

<s>Eksterni linkovi</s>

<s>, Perkovićeva kolumna na monitor.hr
  na Bandcampu</s>

<s>Hrvatski rock glazbenici
Hrvatski rock gitaristi
Hrvatski publicisti
Hrvatski muzički kritičari
Biografije, Zadar</s>

